คู่ซ่าล่ามนต์มหัศจรรย์

คู่ซ่าล่ามนต์มหัศจรรย์ () เป็นภาพยนตร์แอนิเมชันคอมพิวเตอร์แนวผจญภัย–แฟนตาซีของสหรัฐที่ออกฉายใน ค.ศ. 2020 ผลิตโดยวอลต์ดิสนีย์พิกเชอส์และพิกซาร์ และจัดจำหน่ายโดยวอลต์ดิสนีย์สตูดิโอส์โมชันพิกเชอส์ ภาพยนตร์กำกับโดยแดน สกันลอน อำนวยการสร้างโดยโกริ แร และเขียนบทโดย สกันลอน, เจสัน เฮดลีย์ และเคธ บูนิน ผู้พากย์เสียงหลักได้แก่ ทอม ฮอลแลนด์, คริส แพร็ตต์, จูเลีย ลุยส์-เดรย์ฟัส และออคตาเวีย สเปนเซอร์ ฉากในภาพยนตร์เป็นโลกแฟนตาซี เนื้อเรื่องกล่าวถึงพี่น้องเอลฟ์สองตนที่ต้องทำภารกิจเพื่อค้นหาสิ่งของที่จะทำให้พ่อของเขาฟื้นคืนชีพกลับมาได้

คู่ซ่าล่ามนต์มหัศจรรย์ ฉายรอบปฐมทัศน์ในงานเทศกาลภาพยนตร์นานาชาติเบอร์ลินครั้งที่ 70 เมื่อวันที่ 21 กุมภาพันธ์ ค.ศ. 2020 และเข้าฉายที่สหรัฐในวันที่ 6 มีนาคม ภาพยนตร์ได้รับผลตอบรับเชิงบวกจากนักวิจารณ์และทำรายได้ทั่วโลก 103.2 ล้านดอลลาร์สหรัฐ อย่างไรก็ตาม เนื่องจากการระบาดทั่วของไวรัสโคโรนา ทำให้ภาพยนตร์ต้องยุติการฉายหลังจากเข้าฉายได้เพียงไม่กี่สัปดาห์

อ้างอิง

แหล่งข้อมูลอื่น 
 
 

ภาพยนตร์ที่ออกฉายในปี พ.ศ. 2563
ภาพยนตร์แอนิเมชันของดิสนีย์
ภาพยนตร์ตลกอเมริกัน
ภาพยนตร์แฟนตาซี
พิกซาร์
ดิสนีย์กับกลุ่มบุคคลที่มีความหลากหลายทางเพศ
ภาพยนตร์ที่เลื่อนการฉายเนื่องจากการระบาดทั่วของโควิด-19